Id-Deċiżjoni tal-Kunsill
tat-23 ta’ Settembru 2002
dwar il-konklużjoni tal-Konvenzjoni bejn il-Komunità Ewropea u l-Agenzija ta’ Fondi u tax-Xogħol tan-Nazzjonijiet Uniti għar-refuġjati tal-Palestina fil-Lvant Qarib (UNRWA) dwar għajnuna lir-refuġjati fil-pajjizi fl-Lvant Qarib (2002 sa 2005)
(2002/817/KE)
IL-KUNSILL TA’ L-UNJONI EWOPEA,
Wara li kkonsidra t-Trattat li jistabbilixxi l-Komunitajiet Ewropej, u partikolarment l-Artikolu 181 flimkien ma’ l-ewwel ta’ l-Artikolu 300(3), u l-Artikolu 300(4), tiegħu,
Wara li kkonsidra l-proposta mill-Kummissjoni [1],
Wara li kkonsidra l-opinjoni tal-Parlament Ewropew [2],
Billi:
(1) L-għaxar Konvenzjoni [3] kompluta ma’ L-Agenzija ta’ Fondi u tax-Xogħol tan-Nazzjonijiet Uniti għar-refuġjati tal-Palestina fil-Lvant Qarib (UNRWA) skadiet fil-31 ta’ Diċembru 2001.
(2) Il-kriżi kurrenti fl-Lvant Nofsani poġġiet iżjed tagħbija fuq l-UNRWA.
(3) L-assistenza tal-Komunità lill-UNRWA hu element importanti sabiex tiġi stabbilitata s-sitwazzjoni tal-Lvant Nofsani u iżjed minn hekk tifforma parti mill-kampanja kontra l-faqar f-pajjiżi li qed jiżviluppaw u għalhekk jikkontribwixxu għall-iżvilupp sostanzjali ekonomiku u soċjali tal-popolazzjoni kkonċernata u l-pajjiżi li jilqgħuhom fejn tgħix il-popolazzjoni.
(4) L-appoġġ ta’ l-operazzjonijiet tal-UNRWA x’aktarx jikkontribwixxu għall-akkwist ta’ l-għanijiet tal-Komunità.
(5) Konvenzjoni ġdida għandha tiġi konkluża mal-UNRWA sabiex l-għajnuna tal-Komunità tista’ tkompli tiġi pprovduta bħala parti minn programm komprensiv li joffri miżura ta’ kontinwità.
(6) Għandha tiġi stabbilita l-proċedura interna xierqa sabiex tiżgura l-funzjoni proprja tal-Konvenzjoni. Għalhekk huwa neċesssarju li l-Kummissjoni tingħata l-poter li tagħmel modifiki fejn il-Konvenzjoni tipprovdi għal modifiki li għandhom jiġu addottati permezz ta’ proċedura simplifikata (Skambju ta’ Ittri),
IDDEĊIEDA DAN LI ĠEJ:
Artikolu 1
Il-Konvenzjoni bejn il-Komunità Ewropea u L-Agenzija ta’ Fondi u tax-Xogħol tan-Nazzjonijiet Uniti għar-refuġjati tal-Palestina fil-Lvant Qarib (UNRWA) dwar l-għajnuna lir-refuġjati fil-pajjiżi tal-Lvant Qarib (2002 sa 2005) hi għawnhekk approvata f’isem il-Komunità.
It-test tal-Konvenzjoni tinsab imwaħħla ma’ din id-Deċiżjoni.
Artikolu 2
L-attwazzjoni tal-programm tal-Komunità ta’ għajnuna ta’ ikel lill-UNRWA għandha tkun irregolata permezz tal-proċedura li tinsab fir-Regolament tal-Kunsill (KE) Nru 1292/96 tas-27 ta’ Ġunju 1996 dwar il-politika ta’ għajnuna mogħtija fl-ikel u l-maniġġjar tal-għajnuna mogħtija f’ikel u operati speċjali li jappoġġaw is-siġurta fl-ikel [4].
Artikolu 3
Il-Kummissjoni għandha tapprova, billi tikkonsulta lill-Kumitat speċjali, modifiki lill-Konvenzjoni fejn il-Konvenzjoni tipprovdi għal modifiki li għandhom jiġu adottati permezz ta’ proċedura simplifikata (Skambju ta’ Ittri).
Artikolu 4
Il-President tal-Kunsill qiegħed hawnhekk jawtorizza l-persuni li għandhom il-poter jiffirmaw il-Konvenzjoni sabiex torbot il-Komunità.
Magħmula fi Brussel, fit-23 ta’ Settembru 2002.